# **DECIZIA ETAPEI DE ÎNCADRARE**

 **Nr. X din X.11.2022**

k Ca urmare a solicitării de emitere a acordului de mediu adresate de **NEGREA IULIA IOANA IF**, cu domiciliul în comuna Beliș, sat Poiana Horea, nr. 177, jud. Cluj, înregistrată la APM Cluj cu nr. 15294/10.06.2022, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 21270/01.09.2022, 21735/12.09.2022, 25798/15.11.2022 și 26077/18.11.2022, precum şi a consultărilor desfăşurate în cadrul şedinţei Comisiei de Analiză Tehnică din data de 4.10.2022, că proiectul **,,Ferma Negrea Iulia Ioana Intreprindere Individuală”**, propus a fi amplasat în comuna Beliș, sat Poiana Horea, nr. 177, judeţul Cluj, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

kk kkk kk supune evaluării adecvate

 Justificarea prezentei decizii:

 **I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, pct.10. b) ,,*Proiecte de dezvoltare urbană, inclusiv construcția centrelor comerciale și a parcărilor auto*” și intră sub incidenţa art. 28 din OUG [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, *obiectivul este situat parțial în interiorul ariei naturale de interes național RONPA0004 Parcul Natural Apuseni și a siturilor Natura 2000-ROSCI0002 Apuseni și ROSPA0081Munții Apuseni-Vlădeasa*;

b) amplasamentul este situat în comuna Beliș, sat Poiana Horea, nr. 177, jud. Cluj, constituie proprietate privată;

c) proiectul este de amploare redusă şi are ca scop achiziționarea următoarelor**: un panou fotovoltaic, un motocultor, un atomizor, un solar de 100 mp, un sistem automatizat de irigare, un rezervor suprateran de 1000 l, o compostieră** **și se va crea un site**, conform cererii de obținere a acordului de mediu;

d) investiţia propusă se realizează în comuna Beliș pe un teren de 4,19 ha;

e) drumul de acces existent va fi întreţinut corespunzător de către titular;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu;

 i) proiectul va genera în momentul amplasării echipamentelor/instalațiilor și construirii sistemului de irigație, deşeuri din construcții și menajere care vor fi depozitate corespunzător și vor fi predate agenților economici autorizați;

 j) pentru realizarea lucrărilor este necesar doar o minimă organizare de şantier;

 k) sunt prevăzute măsuri pentru refacerea mediului la finalizarea lucrărilor;

 l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* obiectivul este situat în *situat parțial în interiorul ariei naturale de interes național RONPA0004 Parcul Natural Apuseni și siturilor Natura 2000-ROSCI0002 Apuseni și ROSPA0081Munții Apuseni-Vlădeasa*;
* proiectul nu include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar și nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care ariile naturale protejate de interes comunitar au fost desemnate;
* nu există pe amplasamentul proiectului şi în imediata apropiere a acestuia habitate naturale şi/sau specii sălbatice de interes comunitar ce pot fi afectate de implementarea proiectului;
* nu există suspiciuni asupra existenței unui impact cumulativ semnificativ cu alte planuri sau proiecte existente sau propuse;
* proiectul nu afectează direct sau indirect zonele de hrănire/ reproducere/ migraţie și nu are influenţă directă asupra ariilor naturale protejate de interes comunitar, prin emisii în aer, devierea cursului unei ape care traversează zona, extragerea de ape subterane dintr-un acvifer compartimentat, perturbarea prin zgomot sau lumină, poluare atmosferică;
* proiectul nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;
* proiectul nu implică utilizarea semnificativă a resurselor de care depinde diversitatea biologică (exploatarea apelor de suprafaţă şi subterane, activităţile extractive de suprafaţă de sol, argilă, nisip, pietriş, defrişarea, inundarea terenurilor, pescuit, vânătoare, colectarea plantelor).
* RNP Romsilva –Administrația Parcului Natura Apuseni a emis avizul favorabil nr. 247 din 04.11.2022 conform căruia activitatea nu afectează în mod negativ integritatea, scopul și obiectivele de management ale ariilor naturale protejate administrate de APNA.

**III. Motivele pe baza cărora s-a stabilit necesitatea neefectuării impactului asupra corpurilor de apă** :

* proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede :

**,, ,,Ferma Negrea Iulia Ioana Intreprindere Individuală”** în comuna Beliș, sat Poiana Horea, nr. 177, jud. Cluj cu următoarele caracteristici:

- poziţionarea conform coordonatelor Stereo 70 din proiect:

|  |  |  |
| --- | --- | --- |
| **Nr. crt** | **X** | **Y** |
| 1 | 340062,298 | 568799,112 |
| 2 | 340086,479 | 568807,504 |
| 3 | 340080,339 | 568818,442 |
| 4 | 340059,109 | 568811,138 |

- suprafața de teren este de 4,19 ha;

- prin proiect se vor achiziționa următoarele**: un panou fotovoltaic, un motocultor, un atomizor, un solar de 100 mp, un sistem automatizat de irigare, un rezervor suprateran de 1000 l, o compostieră** **și se va crea un site.**

**Prevenirea efectelor negative semnificative asupra mediului:**

-conform Avizului favorabil nr. 247/04.11.2022 emis de RNP Romsilva-APNA se vor respecta condițiile menționate în aviz;

- în conformitate cu prevederile OUG nr. 92/2021, se va asigura gestionarea și predarea către agenții economici autorizați a tuturor deșeurilor rezultate după amplasarea tututor echipamentelor/instalațiilor și construirea sistemului de irigație, achiziționate prin proiect;

- respectarea pe viitor a planului de management și a regulamentului ariilor naturale protejate administrate de APNA;

- se vor respecta toate prevederile legale în vigoare privind protecția mediului.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**p.DIRECTOR EXECUTIV**

**Adina SOCACIU**

**Şef serviciu AAA, p. Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Ligia STANCA**

**x.11.2022**